Tshwane se eerste burger op spesiale verlof geplaas | Maroela Media
Tshwane se burgemeester, Stevens Mokgalapa, is Dinsdagmiddag op spesiale verlof geplaas.
Dit volg ná 'n storm losgebars het oor sy beweerde seksuele eskapades met die burgemeesterskomiteelid vir paaie en vervoer, Sheila Senkubuge.
'n Klankgreep van die twee se beweerde gekafoefel is Sondag wyd op sosiale media versprei. Dit is glo onwettig deur middel van 'n meeluister-apparaat in Senkubuge se kantoor gemaak.
In die klankgreep kan ook gehoor word hoe hulle ander raadslede bespreek en selfs na die speaker van die raad as 'n heks verwys.
Mokgalapa en Senkubuge het klagte van onder meer afpersing by die Brooklyn-polisiestasie aanhangig gemaak. Hulle beweer die klankgreep is versprei omdat hulle nie wou toegee aan 'n eis dat vier geskorste werknemers heraangestel word nie.
Die DA sê in 'n verklaring dat hy die ernstige klagte teen die twee politici met omsigtigheid hanteer. Die saak is na die party se federale regsafdeling verwys waar Mokgalapa en Senkubuge 'n geleentheid sal kry om hulle weergawe van die gebeure te gee.
Tshwane se speaker het met inagneming van die gedragskode van raadslede ook die saak vir verdere ondersoek na die etiese komitee verwys.
Mokgalapa is deur die party op spesiale verlof geplaas terwyl die ondersoeke aan die gang is. Die verklaring maak geen melding van Senkubuge se lot nie.
Die DA het intussen ook gesê hy neem kennis van die EFF se voorneme om 'n mosie van wantroue teen Mokgalapa ter tafel te lê.
In die nuus Stevens Mokgalapa Tshwane-metroraad
ANC-koukuslede kasty Gordhan, Mantashe
En so kom al die hoog aangesteldes wat nie die werk kan doen nie tot ń val
Geen waardes, geen respek, gebrek aan geloof, te veel geld, te veel mag.
Daardie bee moet sy goed vat en padgee. Baie tyd vir vroue maar min vir werk. Wonder of hy n getroude man is?
Dit is duidelik dat die DA se tweede span politieke kleuters is. Hulle word gedurig ore aangesit deur die ANC/EFF.